потъмняват ли бижутата?
нашите сребърни бижута не потъмняват при правилна употреба и съхранение. подробно сме обяснили как да се грижите за тях и какво да направите в случай на потъмняване. повече по темата може да прочетете тук. потъмняването при сребърните бижута се получава от сребърен сулфид, който се образува, когато среброто реагира със сярни съединения в атмосферата. среброто обикновено потъмнява по-бързо при климат с висока влажност и мръсен въздух. козметични продукти като парфюм, лак за коса и дезодорант също могат да допринесат за потъмняването на вашите бижута, тъй като се получава химична реакция. най-разпорстранената форма на среброто в света на бижутата е стерлинговата, позната още като сребро 925. това означава, че съдържанието на сребро е 92.5%, а останалите 7.5% са друг метал, най-често мед. точно медта е причината бижутата понякога да потъмняват. чудите се защо не се използва само сребро в такъв случай? всъщност чистото сребро е прекалено мек метал и е практически невъзможно да се изработват бижута без помощта на друг метал.